1.D pielikums
atklāta konkursa IeM NVA 2026/19 nolikumam

TEHNISKĀ SPECIFIKĀCIJA
[bookmark: _Hlk223420409]atklāta konkursa “Telpu pārbūve VP vajadzībām Liepājā, Bauskā, Rēzeknē un Madonā”
(iepirkuma identifikācijas numurs 2026/19)
4.daļai

I. Vispārīgie noteikumi 
1. Uzņēmējs Pasūtītāja nekustamajā īpašumā Kr.Valdemāra ielā 20, Rēzeknē (kadastra apzīmējums 2100005071400), turpmāk – Objekts, veic būvniecības ieceres īpaši aizsargājamo cietušo, tai skaitā nepilngadīgo, nopratināšanas telpu ierīkošanai:
1.1. projektēšanas darbus – dokumentācijas izstrādāšanu būvniecības ieceres realizācijai Objektā, izstrādājot Būvprojektu, saņemot atzīmi būvniecības informācijas sistēmā, turpmāk – BIS,  par būvniecības ieceres akceptu vai būvatļauju, normatīvajos aktos noteiktajā kārtībā. Ar terminu “būvprojekts” šajā tehniskajā specifikācijā tiek saprasts būvniecības ieceres Objektā īstenošanai nepieciešamo grafisko un teksta dokumentu kopums (projekta dokumentācija – būvprojekts, paskaidrojuma raksts vai paziņojums par būvniecību);
1.2. [bookmark: _Hlk222134090]būvdarbus (telpu pārbūvi un remontu) Objektā atbilstoši izstrādātajam būvprojektam, turpmāk kopā – Darbi, saskaņā ar  Tehnisko specifikāciju.

2. Pirms piedāvājuma iesniegšanas Uzņēmējs veic Objekta apsekošanu un Tehniskās specifikācijas prasību precizēšanu. Objekta apsekošana ir obligāta. 
3. Uzņēmējs, pirms Būvdarbu veikšanas, veic būvprojekta izstrādi (tajā skaitā nepieciešamo detalizācijas un darba rasējumu izstrādi) un saskaņošanu ar Pasūtītāju, Objekta lietotāja pārstāvi, Iekšlietu digitālā centra pārstāvi, kā arī saņem būvvaldes vai institūcijas, kura pilda būvvaldes funkcijas, turpmāk – Būvvalde,  atzīmi par būvdarbu uzsākšanas nosacījumu izpildi, ja būvdarbu veikšanai nepieciešams paskaidrojuma raksts, vai atzīmi par projektēšanas un būvdarbu uzsākšanas nosacījumu izpildi, ja būvdarbu veikšanai nepieciešama būvatļauja un tā kļuvusi neapstrīdama. 
4. Pēc būvniecības ieceres akceptēšanas vai projektēšanas nosacījumu izpildes BIS Uzņēmējs 5 darba dienu laikā iesniedz Pasūtītājam  būvniecības izmaksu aprēķinu – Tāmi, kas izstrādāta saskaņā ar Ministru kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””. 
5. Būvdarbu izpildes laikā Uzņēmējs ir atbildīgs par būvdarbu teritorijas iekšējās kārtības noteikumu, darba drošības, elektrodrošības un ugunsdrošības prasību ievērošanu. Būvdarbu laikā Uzņēmējs Objektā nodrošina nepārtrauktu teritorijas lietotāju funkcionālo darbību, ievēro tīrību un kārtību Būvdarbu teritorijā. Uzņēmējs Būvdarbus organizē tā, lai pēc iespējas mazāk traucētu Objekta lietotāju darbu. 
6. Uzņēmējs ir materiāli atbildīgs par īpašuma zudumu, bojājumu vai iznīcināšanu Objektā, ja zaudējums radies Uzņēmēja, tā darbinieka vai apakšuzņēmēju darbības vai bezdarbības rezultātā.
7. Veicot Būvdarbus (tostarp, arī demontāžas darbus), Uzņēmējs izved būvgružus no Objekta un utilizē būvgružiem paredzētā atkritumu poligonā, kā arī nodrošina, ka trokšņu un putekļu izdalīšanās tiek samazināta līdz minimumam.
8. Uzņēmējs veic Darbus ar savu kvalificētu darbaspēku, tehniku, darbarīkiem un materiāliem.
9. [bookmark: _Hlk222144113]Pirms Būvdarbu uzsākšanas Uzņēmējs, atbilstoši Ministru kabineta 2014.gada 2.septembra noteikumiem Nr.529 „Ēku būvnoteikumi”, izstrādā darbu veikšanas projektu un atbilstoši Ministru kabineta 2003.gada 25. februāra noteikumiem Nr.92 „Darba aizsardzības prasības, veicot būvdarbus” izstrādā darba aizsardzības plānu un saskaņo tos ar Pasūtītāju un Būvuzraugu.
10. Uzņēmējam ir pienākums Līguma izpildē ievērot Darba aizsardzības likumā un Ministru kabineta 2003.gada 25.februāra noteikumos Nr.92 „Darba aizsardzības prasības, veicot būvdarbus” noteiktās prasības.
11. Gadījumos, kad, veicot Būvdarbus, tiek veikti darbi, kuru apjoma un kvalitātes kontroli pēc tiem sekojošo Būvdarbu izpildes nav iespējams veikt bez īpašiem pasākumiem vai papildu darba, kā arī finanšu un citu resursu piesaistīšanas, Uzņēmējs sagatavo segto darbu pieņemšanas aktu ar konkrēto mezglu foto fiksāžu, kura pārbaudi veic būvuzraugs.
12. Pēc Būvdarbu pabeigšanas Uzņēmējs iesniedz izpilddokumentāciju, kas sagatavota būvniecību reglamentējošos normatīvajos aktos noteiktajā kārtībā:
12.1.  segto darbu pieņemšanas aktus;
12.2.  pielietoto būvizstrādājumu atbilstību apliecinošus dokumentus;
12.3. jaunizbūvētu komunikāciju un konstrukciju izpildmērījumus un citu nepieciešamo dokumentāciju (skaņas izolācijas, elektroinstalācijas mērījumu protokoli un tml.).
13. Būvdarbu izpildes laikā Objektā Uzņēmējs savlaicīgi un ne vēlāk kā 5 darbdienas iepriekš saskaņo ar būvuzraugu tehnoloģiju un pielietotos materiālus pirms to uzstādīšanas, uzklāšanas vai iestrādes.
14. Uzņēmējam jāparedz izpildīto Būvdarbu garantijas termiņš, kas nav mazāks kā 3 (trīs) gadi, ko skaita no dienas, kad Būvvalde, izdarījusi BIS atzīmi par būvdarbu pabeigšanu, kuras laikā Uzņēmējs saskaņā ar Līgumu un būvniecību regulējošo normatīvo aktu prasībām ir atbildīgs par Darbu rezultātā radušos trūkumu novēršanu.
15. [bookmark: _Hlk230877084] Darbu izpildes termiņš – līdz 2026. gada 30. decembrim, ievērojot to, ka:
15.1. ne vēlāk kā 10 (desmit) nedēļu laikā tiek izstrādāts Būvprojekts (veic projektēšanas darbus);
15.2. ne vēlāk kā 2026. gada 30. decembrī tiek izpildīti un nodoti Būvdarbi saskaņā ar līguma 7.3. punktu.

II. Prasības projektēšanas darbiem
1. Vispārējās būvprojekta izstrādes prasības
            
16. Veikt būvprojekta izstrādi tādā apjomā un kvalitātē, lai to varētu izmantot kvalitatīvu Būvdarbu veikšanai Objektā.
17. Būvprojekta sastāvā jābūt visām nepieciešamajām sadaļām, lai pilnībā realizētu ieceri atbilstoši prasībām būvniecības ieceres dokumentācijas sastāvam. Uzņēmējam jāparedz nepieciešamo sadaļu izstrādāšana būvniecības ieceres realizēšanai atbilstoši atbildīgo institūciju un Pasūtītāja prasībām (projektēšanas uzdevumam).
18. Būvprojektam jābūt noformētam atbilstoši Ministru kabineta 2018.gada 28.augusta noteikumiem Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”.
19. Ja plānotajai būvniecībai, atbilstoši attiecīgajiem normatīvajiem aktiem ir nepieciešami tehniskie vai īpašie noteikumi, atļaujas vai saskaņojumi, Uzņēmējs tos pieprasa un saņem pirms attiecīgās būvprojekta iesniegšanas Būvvaldē.
20. Būvniecības ieceres dokumentus par plānoto būvniecību Izpildītājs iesniedz tajā Būvvaldē, kura atbild par attiecīgo administratīvo teritoriju. 
21. Izpildītājam, lai nodrošinātu ekonomiski un tehniski pamatotu būvniecības ieceres dokumentācijas izstrādi, ir pienākums apsekot Objektus un projektējamās zonas. 
2. Būvprojekta izstrādes nosacījumi
22. Uzņēmējs būvprojekta izstrādi veic ievērojot Būvniecības likumā noteiktos būvniecības principus, atbilstoši Ministru kabineta 2014.gada 2.septembra noteikumiem Nr.529 “Ēku būvnoteikumi”, Ministru kabineta 2021.gada 19.oktobra noteikumiem Nr.693 “Būvju vispārīgo prasību būvnormatīvs LBN 200-21”, Ministru kabineta 2015.gada 16.jūnija noteikumiem Nr.312 “Noteikumi par Latvijas būvnormatīvu LBN 016-15 “Būvakustika”, spēkā esošo Latvijas Republikas normatīvo aktu un tehnisko standartu prasībām, kā arī Vadlīnijām nepilngadīgo īpaši aizsargājamo cietušo nopratināšanas telpu aprīkošanai.
23. Projektā paredzēt resursus taupošas un energoefektīvas iekšējā apgaismojuma spuldzes, kā arī automātiskas apgaismojuma vadības sistēmas (piemēram, kustību, klātbūtnes vai dienasgaismas sensorus), ja to izmantošana ir tehniski un funkcionāli pamatota; paredzēt  iekārtas, kas  nodrošina efektīvu ūdens patēriņu un ir aprīkotas ar efektīvu ūdensapgādes aprīkojumu.
24. Projektēšanas laikā paredzētajiem izbūves un apdares materiāliem (griestu plātnes, krāsas un lakas, sienu un grīdu tekstilsegums, lamināta un elastīgo grīdas segums, koka un kompozītmateriālu grīdas segums)  jābūt ilgtspējīgiem un ar zemu gaistošo organisko savienojumu (GOS) emisiju. 
25. Projektētājs būvprojektā paredz materiālus, kuru atbilstība minētajām prasībām ir apliecināma ar ražotāja vai akreditētas testēšanas laboratorijas izsniegtu dokumentāciju. 
26. [bookmark: _GoBack]Pirms būvprojekta galīgās saskaņošanas ar Pasūtītāju (Pasūtītāja saskaņojums BIS) un iesniegšanas Būvvaldē, Uzņēmējam jāiesniedz Pasūtītājam un Objekta lietotājam, un Iekšlietu digitālam centram izskatīšanai un saskaņošanai būvniecības ieceres dokumentācija elektroniskā formātā. Pasūtītājs,  Objekta lietotājs un Iekšlietu digitālais centrs būvprojektu saskaņo vai nesaskaņo elektroniski, nosūtot paziņojumu uz līgumā norādītās Uzņēmēja atbildīgās personas e-pastu.
27. Pasūtītāja, Lietotāja un Iekšlietu digitālā centra saskaņojums neatbrīvo Uzņēmēju no atbildības par Būvprojekta risinājumu kvalitāti, atbilstību normatīvo aktu, līguma prasībām un līguma termiņiem.
28. Ja līguma izpildes laikā ir radusies nepieciešamība veikt papildu projektēšanas darbus, kuri sākotnēji nebija paredzami un netika iekļauti Tehniskajā specifikācijā (projektēšanas uzdevumā), bet kuri neparedzamu apstākļu dēļ kļuvuši nepieciešami līguma izpildei un kurus tehniski nevar nodalīt no līgumā paredzētajiem projektēšanas darbiem, Uzņēmējam nav tiesību atteikties no minēto papildu darbu veikšanas.
29. Būvprojektā pieļautās kļūdas un nepilnības, visā projektēšanas un būvdarbu laikā Uzņēmējs labo bez papildu samaksas piemērošanas.
3. Prasības atbilstoši  vadlīnijām nepilngadīgo īpaši aizsargājamo cietušo nopratināšanas telpu aprīkošanai 
30. Nepilngadīgo personu nopratināšanas telpām Valsts policijā jābūt aprīkotām atbilstoši Kriminālprocesa likuma prasībām un citiem spēkā esošajiem normatīvajiem aktiem (piemēram: Bērnu tiesību aizsardzības likumam; Ministru kabineta noteikumiem Nr.252 „Kārtība, kādā policija noskaidro, vai bērnam ir īpašas vajadzības, pieaicina kompetentu speciālistu un nodrošina apstākļus bērna īpašo vajadzību apmierināšanai”), kā arī pratināšanas telpām jābūt atbilstošām nepilngadīgo vajadzībām un labākajām interesēm.
31. Projekta ietvaros paredzēt aprīkot sekojošas telpas: 
[bookmark: _Hlk222217265]31.1. nopratināšanas telpa; 
31.2. novērošanas telpa;
31.3. uzgaidāmā telpa;
31.4. sanitāri tehniskā telpa.
Visām norādītām telpām jābūt piemērotām dažāda vecuma bērniem, kā arī bērniem ar īpašām vajadzībām un personām ar funkcionāliem traucējumiem.
32. Nopratināšanas,  novērošanas,  uzgaidāmās telpas tehniskais raksturojums:
32.1.Nopratināšanas telpas logiem ir jābūt skaņu izolējošiem;
32.2.grīdas segumam ir jārada mājīgums telpā un jākalpo kā skaņu izolējošam    elementam;
32.3.sienām ir jābūt skaņu necaurlaidīgām un jānodrošina skaņas izolācija starp  nopratināšanas telpu un citām telpām. Sienām ir piemēroti silti, gaiši toņi, bez īpašas dekorēšanas vai apzīmēšanas;
32.4.Apgaismojumam jābūt pietiekamam, bet neradītu diskomfortu;
32.5.Nopratināšanas telpā durvīm jābūt skaņas necaurlaidīgām (izolējošām), lai trokšņi no ārpuses nenovērš uzmanību un netraucē pratināšanas gaitu, t.i. neļautu āra troksnim iekļūt telpā un skaņai izkļūt uz āru no telpas iekšpuses;
32.6.Telpām jābūt aprīkotām ar gaisa dzesēšanas sistēmām.
III. Prasības būvdarbu izpildei
33. Būvdarbus veikt saskaņā ar izstrādāto būvprojektu. 
34. Uzņēmējam darbu veikšanai, ja tas ir nepieciešams un to reglamentē Latvijas Republikas spēkā esošie normatīvie akti, ir jāveic nepieciešamo atļauju saņemšanu un saskaņošanu.  Uzņēmējs visas ar atļaujas saņemšanu saistītās izmaksas sedz no saviem līdzekļiem.
35. Uzņēmējs atbild par precīzu darbu veikšanas tehnoloģijas izvēli, saderīgu materiālu, darba rīku un mehānismu pielietošanu, kā arī par izpildāmo darbu apjomu uzmērīšanu būvdarbu veikšanai. Uzņēmējam Tāmē jāiekļauj Būvdarbu apjomu minēto darbu veikšanai nepieciešamie materiāli un papildu darbi, bez kuriem nebūtu iespējama būvdarbu tehnoloģiski pareiza un normatīvajiem aktiem atbilstoša darbu izpilde.
36. Uzņēmējam, izpildot Tehniskajā specifikācijā noteiktos būvdarbus, ievērot spēkā esošos Latvijas Republikas normatīvos aktus un tehniskos standartus, kā arī materiālu ražotāju rekomendācijas un montāžas tehnoloģijas.
37. Būvdarbu veicējs ir atbildīgs par būvniecības laikā radušos atkritumu šķirošanu, savākšanu, uzglabāšanu, transportēšanu un nodošanu atbilstoši normatīvo aktu prasībām atkritumu apsaimniekotājam. Pēc Pasūtītāja pieprasījuma būvdarbu veicējs iesniedz atkritumu nodošanu apliecinošus dokumentus, kuros norādīts atkritumu veids, daudzums un saņēmējs
38. Visiem kokmateriāliem un koksnes izstrādājumiem, kas paredzēti pastāvīgai iebūvei būvē, jābūt iegūtiem no likumīgiem un izsekojamiem avotiem. Prasība attiecas uz visiem iebūvējamajiem kokmateriāliem un koksnes produktiem, tai skaitā konstrukciju kokmateriāliem, apdares materiāliem, durvīm, logiem, grīdas segumiem, koka paneļiem un citiem koksnes izstrādājumiem. Prasība neattiecas uz pagaidu būvdarbu vajadzībām izmantotajiem kokmateriāliem, piemēram, veidņiem, sastatnēm, pagaidu nožogojumiem, drošības barjerām un citām pagaidu konstrukcijām.
39. Būvdarbu veicējs pēc Pasūtītāja pieprasījuma iesniedz dokumentus, kas apliecina kokmateriālu un koksnes izstrādājumu likumīgu izcelsmi un izsekojamību, kā arī dokumentus (piemēram, produktu datu lapas un tml.), kas apliecina citu Darbos pielietoto būvmateriālu atbilstību Pasūtītāja noteiktajām ilgtspējas un energoefektivitātes prasībām (Tehniskās specifikācijas 23. un 24.punkts).
40. Pēc darbu pabeigšanas veikt jaunizbūvētu komunikāciju un konstrukciju izpildmērījumus, kā arī citus nepieciešamus mērījumus, sastādot mērījumu protokolus.
41. Pēc darbu pabeigšanas jābūt nodrošinātai pilnīgai būves (telpu) funkcionēšanai. Neatbilstību gadījumā defekti jānovērš.
42. Pēc darbu pabeigšanas, lai noslēgtu būvniecības ieceri vienotā būvniecības reģistrācijas procesa ietvaros, Uzņēmējs pievieno esošajā būvprojektā BIS ēkas stāvplānu vai telpu grupas plānu un ģenerālplāna vektordatnes (DWG vai DGN formātā), ja būvniecības process paredz šādu plānu sagatavošanu.














Tehniskās specifikācijas
pielikums 

PROJEKTĒŠANAS UZDEVUMS  
	1.
	VISPĀRĪGIE DATI PAR OBJEKTU

	1.1.
	Pasūtītājs:
	Nodrošinājuma valsts aģentūra

	1.2.
	Objekta nosaukums:
	Valsts policijas Latgales reģiona pārvalde Ziemeļlatgales iecirknis Rēzeknē


	1.3.
	Objekta adrese:
	Kr. Valdemāra iela 20, Rēzekne, LV-4601

	1.4.
	Zemes vienības kadastra numurs:
	2100 005 0714

	1.5.
	Būves kadastra apzīmējums:
	21000050714001

	1.6.
	Īpašumtiesību apliecinošie dokumenti:
	Zemesgrāmatas apliecība

	1.7.
	Zemesgabala un būves raksturojums:
	[image: ]

	1.8.
	Būves platība:
	3283.2 m2

	2. 
	INFORMĀCIJA PAR BŪVNIECĪBAS IECERI

	2.1.
	Būves klasifikācijas kods:
	1274

	2.2.
	Būves grupa:
	III

	2.3.
	Būvniecības veids:
	Vienkāršotā pārbūve

	2.4.
	Būvniecības ieceres veids:
	Paskaidrojuma raksts ar BK sadaļu, t.sk. būvniecības izmaksu aprēķins – Tāme

	2.5.
	Objekta esošās situācijas apraksts:
	Nav datu

	2.6.
	Būvprojekta izstrādes mērķis/ sasniedzamais rezultāts (detalizācijas pakāpe):
	Būvprojekta izstrādes mērķis ir sagatavot normatīvajiem aktiem atbilstošu, savstarpēji saskaņotu un praktiski realizējamu ieceres dokumentāciju, kas nodrošina būvdarbu veikšanu bez papildu projektēšanas, neskaidrībām vai tehnoloģiskiem riskiem, kā arī Objekta nodošanu ekspluatācijā paredzētajam lietošanas veidam.
Būvprojekta risinājumiem jānodrošina:
· Objekta funkcionāla pielāgošana noziedzīgos nodarījumos cietušo nepilngadīgo un īpaši aizsargājamo personu vajadzībām, t.sk.  personām ar funkcionāliem (kustību) traucējumiem;
· droša, konfidenciāla un bērnam draudzīga telpu vide, mazinot atkārtotas viktimizācijas risku;
· atbilstība Pasūtītāja noteiktajām drošības, piekļuves un ekspluatācijas prasībām;
· savietojamība ar esošajām inženiertehniskajām sistēmām un inženiertīkliem;
· ilgtspējīgi, ekspluatācijā efektīvi un uzturēšanā vienkārši risinājumi.

	2.7.
	Speciālās prasības pakalpojuma izpildei (ir/nav nepieciešama autoruzraudzība, finansējuma avots, atšķirīga maksāšanas kārtība, ir/nav nepieciešama ekspertīze un tml.)  
	Atbilstoši spēkā esošiem normatīviem aktiem 

	3.
	BŪVPROJEKTA IZSTRĀDEI NEPIECIEŠAMĀ INFORMĀCIJA UN DOKUMENTI

	3.1.
	Objekta īpašuma tiesību apliecinošie dokumenti:
	Zemesgrāmatas apliecība
(tiks izsniegta tikai pēc līguma noslēgšanas)

	3.2.
	Pilnvarojumi:
	--

	3.3.
	Tehniskās apsekošanas
atzinums:
	27.04.2026

	3.4.
	Tehniskie un/vai īpašie noteikumi:
	Nepieciešams veikt telpu vienkāršoto pārbūvi un funkcionālu pielāgošanu, nodrošinot vides pieejamības prasības, skaņas izolācijas prasības un telpu loģisku savienojumu, Tehniskās specifikācijas un vadlīnijas prasības.
Projektēšanas risinājumam jānodrošina, ka sarunas no telpām, kurās notiek procesuālas darbības (nopratināšanas telpa), nav saprotami uztveramas blakus telpās.
Uzgaidāmā telpa – 12,4m2, Nr.001-47;
Nopratināšanas telpa – 12,9m2, Nr. 001-48;
Novērošanas telpa – 13,0 m2, Nr. 001-49;
Sanitārais mezgls –6,9 m2 Nr.001-43 un 001-42.

Pārbūves risinājumā paredzēt šādas darbības, sk. zemāk kopā ar telpu shēmu:

1.Telpa Nr.001-47 (uzgaidāmā telpa):
1.1. Telpas kosmētiskais remonts;
1.2. Veikt esošo durvju novērtēšanu,  nodrošināt normatīvajām prasībām atbilstošu durvju platumu, sliekšņu neesamību un lietošanas ērtumu, kas atbilst  vides pieejamības prasībām personām ar funkcionāliem (kustību) traucējumiem;
1.3. Paredzēt telpas sienu apdares demontāžu un veikt jaunu sienu apdari;
1.4. Paredzēt vecā grīdas seguma demontāžas darbus un veikt jauna grīdas seguma ierīkošanas darbus, grīdas segumam ir jākalpo kā skaņu izolējošam elementam;
1.5. Paredzēt griestu apdares demontāžu un veikt jaunu griestu apdari;
1.6. Paredzēt veikt loga ailes remontu un apdari.
2.Telpa Nr.001-48 (nopratināšanas telpa):
1. 
2. 
2.1. Starp telpām 001-47 un 001-48 izbūvēt jaunas durvis, kas pielāgotas cilvēkiem ar kustību traucējumiem, nodrošinot normatīvajām prasībām atbilstošu durvju platumu, sliekšņu neesamību un lietošanas ērtumu, kā arī kuras atbilst skaņas izolācijas prasībām - skaņas izolācija ne mazāka par R’w ≥ 33 dB;
2.2. Telpas kosmētiskais remonts;
2.3. Veikt esošo durvju novērtēšanu, paredzēt tehnisku risinājumu, kas nodrošina durvju skaņas necaurlaidību - skaņas izolācija ne mazāka par R’w ≥ 33 dB, nodrošinot normatīvajām prasībām atbilstošu durvju platumu, sliekšņu neesamību un lietošanas ērtumu, nodrošinot  vides pieejamības prasības personām ar funkcionāliem (kustību) traucējumiem;
2.4. Veikt esošo logu novērtēšanu, paredzēt tehnisku risinājumu, kas nodrošina logu skaņas necaurlaidību-skaņas izolācija ne mazāka par R’w ≥ 33 dB;
2.5. Paredzēt telpas sienu apdares demontāžu un veikt jaunu sienu apdari, nodrošinot skaņas izolācijas prasības - skaņas izolācija ne mazāka par R’w ≥ 48 dB;
2.6. Paredzēt vecā grīdas seguma demontāžas darbus un veikt jauna grīdas seguma ierīkošanas darbus, grīdas segumam jākalpo kā skaņas izolējošam materiālam;
2.7. Paredzēt griestu apdares demontāžu un veikt jaunu griestu apdari ar skaņas izolāciju.

3.Telpa Nr.001-49 (novērošanas telpa):
1. 
2. 
3. 
3.1. Telpu kosmētiskais remonts;
3.2. Veikt esošo durvju novērtēšanu, nodrošināt normatīvajām prasībām atbilstošu durvju platumu, sliekšņu neesamību un lietošanas ērtumu, kas atbilst  vides pieejamības prasībām personām ar funkcionāliem (kustību) traucējumiem. Durvīm jābūt skaņas necaurlaidām (izolējošām), lai trokšņi no ārpuses nenovērš uzmanību un netraucē pratināšanas gaitu, t.i. neļautu āra troksnim iekļūt telpā un skaņai izkļūt uz āru no telpas iekšpuses;
3.3. Paredzēt telpas sienu apdares demontāžu un veikt jaunu sienu apdari;
3.4. Paredzēt vecā grīdas seguma demontāžas darbus un veikt jauna grīdas seguma ierīkošanas darbus, grīdas segumam ir jākalpo kā skaņu izolējošam elementam;
3.5. Paredzēt griestu apdares demontāžu un veikt jaunu griestu apdari;
3.6. Veikt loga ailes remontu un apdari.
4. Sanitārā mezgla pārbūve (Nr.001-43 un 001-42)
Sanitārais mezgls projektējams un veicams  kā pieejams personām ar kustību traucējumiem un bērniem, kurā tiks nodrošināta:
4.1 ūdensapgādes un kanalizācijas sistēmas atbilstoši jaunajam telpu plānojumam, nodrošinot sanitārtehnikas ierīču pilnvērtīgu darbību un atbilstību normatīvo aktu prasībām;
4.2 ieejas durvis, kas atbilst  vides pieejamības prasībām personām ar funkcionāliem (kustību)  traucējumiem;
4.3 vides pieejamības prasībām un personām ar funkcionāliem (kustību) traucējumiem atbilstošu manevrēšanas laukumu;
4.4 sanitārtehnikas ierīču augstumu un izvietojumu atbilstoši vides pieejamības prasībām;
4.5 lietošanas ērtumu bez papildu palīdzības.
5.Vispārīgās prasības
1. 
2. 
3. 
4. 
5. 
5.1. Akustikas prasības:
5.1.1. Starp telpām, kurās notiek procesuālas darbības (nopratināšanas telpa), un jebkuru blakus telpu kopumā jānodrošina gaisa skaņas izolācija R’w ≥ 48 dB, kā ari jāparedz risinājumi, kas novērš skaņas pārnesi caur konstrukciju savienojumiem un inženiertīklu izvadiem;
5.1.2. Grīdas segumam jānodrošina  bez izteiktiem soļu trokšņiem un savietojamība ar telpu akustiskajām prasībām;
5.1.3. Sienu apdarei jānodrošina virsmas, kas nerada izteiktu skaņas atstarošanu nopratināšanas telpā, savietojamība ar telpas akustiskajām prasībām.
5.1.4. Griestu risinājumam jānodrošina laba runas saprotamība telpā, samazināta skaņas atbalss nopratināšanas telpā, skaņas izolācijas nepasliktināšana starp telpām.
5.2. Prasības būvmateriāliem:
5.2.1. Grīdas segumam jānodrošina, viegla kopšana un mitrā uzkopšana, paaugstināta nodilumizturība sabiedrisku telpu slodzei, neslīdoša virsma;
5.2.2. Sienu apdarei jānodrošina izturība pret mehānisku iedarbību un intensīvu ekspluatāciju, iespēja veikt regulāru mitro uzkopšanu un dezinfekciju, neuzkrītošs un psiholoģiski neitrāls vizuālais risinājums;
5.2.3. Griestu risinājumam jānodrošina, iespēja integrēt apgaismojumu un inženiertīklus bez akustisko īpašību pasliktināšanas.

6.Elektroapgāde
Pielāgot elektroinstalāciju aparatūras un telpu funkcionālajām vajadzībām. Paredzēt ne mazāk kā 4 elektrības rozetes aparatūras pieslēgšanai.
Elektroinstalācijas risinājumam jānodrošina:
· droša un nepārtraukta elektroapgāde;
· lietotāju ērtībai atbilstošs apgaismojums;
· iespēja pieslēgt nepieciešamo aprīkojumu bez pagarinātāju izmantošanas.
Precīzs rozešu skaits, izvietojums un apgaismojuma risinājums nosakāms projektēšanas laikā pēc objekta apsekošanas un saskaņojams ar Pasūtītāju.

7.Vājstravas (datortīkli, videonovērošanas sistēma)
Projektētājam jāparedz pilnībā izbūvēta kabeļu infrastruktūra, kas nodrošina iespēju pēc būvdarbiem uzstādīt Pasūtītāja aprīkojumu bez papildus būvdarbiem.
Precīzs rozešu skaits, izvietojums, kabeļu tips, kategorija un pieslēgumu konfigurācija nosakāma projektēšanas laikā pēc objekta apsekošanas un saskaņojama ar Pasūtītāju.
8.Kondicionēšana
Uzstādīt kondicionēšanas sistēmu uzgaidīšanas, nopratināšanas un novērošanas telpās, nodrošinot atbilstošu mikroklimatu, iekārtu darbības stabilitāti un lietotāju komfortu. 
Sistēmai jānodrošina: 
· vienmērīga temperatūra telpā bez tiešas gaisa   plūsmas uz cilvēkiem;
· klusa darbība, kas netraucē sarunu uztverei un audio ierakstam;
· nepārtraukta darbība nopratināšanas laikā bez biežas ieslēgšanās/izslēgšanās;
· saderība ar ventilācijas sistēmu un telpu akustiskajām prasībām.
Projektētājs izvēlas iekārtu tipu un izvietojumu, nodrošinot lietotāju komfortu un akustisko kvalitāti.

9.Starpsienas ar bīdāmām durvīm izbūve gaitenī. Paredzēt starpsienas izbūvi ar bīdāmām durvīm (daļēji stiklota).

Precīzs risinājums nosakāms projektēšanas laikā pēc objekta apsekošanas.


	3.5.
	Saskaņojumi ar trešajām personām:
	Saskaņā ar Tehnisko specifikāciju

	3.6.
	Piezīmes
	--










Telpu shēma

Telpas augstums (augstums, mazākais, lielākais, m)

12. Buves konstruktivie elementi

